stanford-oval/wikipedia huggingface dataset:
พื้นที่ชุ่มน้ำ
ประเภทของพื้นที่ชุ่มน้ำ

พื้นที่ชุ่มน้ำ มีความหมายครอบคลุมถึงแหล่งน้ำเกือบทุกประเภท ได้แก่ ห้วย หนอง คลอง บึง บ่อ กระพัง (ตระพัง) บาราย แม่น้ำ ลำธาร แคว ละหาน ชายคลอง ฝั่งน้ำ สบน้ำ สระ ทะเลสาบ แอ่ง ลุ่ม กุด ทุ่ง กว๊าน มาบ บุ่ง ทาม พรุ สนุ่น แก่ง น้ำตก หาดหิน หาดกรวด หาดทราย หาดโคลน หาดเลน ชายทะเล ชายฝั่งทะเล พืดหินปะการัง แหล่งหญ้าทะเล แหล่งสาหร่ายทะเล คุ้ง อ่าว ดินดอนสามเหลี่ยม ช่องแคบ ชะวากทะเล ตะกาด หนองน้ำ กร่อย ป่าพรุ ป่าเลน ป่าชายเลน ป่าโกงกาง ป่าจาก ป่าแสม รวมทั้งนาข้าว นากุ้ง นาเกลือ บ่อปลา อ่างเก็บน้ำ เป็นต้น โดยมีประเภทหลักที่สำคัญ คือ
พรุ (bog) หรือ มัสเคก (พรุเขตหนาว) คือดินพิตที่เป็นกรด (พรุพิต – peat bog)
ทุ่งมัวร์ (moor) ในขั้นแรกมีลักษณะเหมือนพรุแต่ต่อมาได้รวมตัวกับดินบนยอดเนิน
มอสส์ (แหล่งที่อยู่) ได้แก่พรุที่ยกตัวสูงขึ้นในสก็อตแลนด์
พรุดินด่าง (fen) คือดินพรุน้ำจืดที่มีคุณสมบัติทางเคมีของน้ำใต้ดินเป็นด่าง ซึ่งหมายความว่ามีสัดส่วนของประจุไฮดร็อกซีล ปานกลางถึงสูง (มีค่า pH มากกว่า 7)
ที่ลุ่มชื้นแฉะ (marsh) อาจเป็นพื้นที่ชุ่มน้ำที่เป็นน้ำจืดหรือน้ำเค็มก็ได้ ลักษณะสำคัญของมันก็คือความเปิดโล่งที่มีพืชพรรณประเภทเตี้ยขึ้นอยู่
ที่ลุ่มชื้นแฉะชายฝั่ง (น้ำเค็ม) อาจอยู่คู่กับชะวากทะเลและอยู่ยาวตามทางน้ำระหว่างเกาะขวางชายฝั่งและชายฝั่งด้านใน พืชพรรณอาจเริ่มจากต้นกกที่ขึ้นในน้ำกร่อยไปจนถึงต้นซาลิโคเนีย ที่ขึ้นบนดินเลนเค็ม พื้นที่ประเภทนี้ยังอาจปรับใช้เป็นทุ่งหญ้าเลี้ยงสัตว์หรือนาเกลือ
ที่ลุ่มชื้นแฉะน้ำจืดอาจประกอบด้วย หญ้า กก หญ้าทรงกระเทียมและไม้ล้มลุกอื่น ๆ (อาจมีไม้พุ่มเตี้ย) ที่อยู่ได้กับน้ำตื้น ถือเป็นพรุที่มีรูปแบบเปิดโล่ง
คารร์ (carr) คือพรุดินด่างอีกชนิดหนึ่งที่ได้พัฒนามาถึงจุดที่สามารถรองรับต้นไม้ได้ คารร์เป็นชื่อเรียกกันยุโรปตอนเหนือ
ที่ลุ่มน้ำขัง หรือ มาบ (swamp) คือพื้นที่ชุ่มน้ำที่มีต้นไม้ขึ้นมากกว่าหญ้าและวัชพืชเตี้ย เป็นชื่อที่เรียกในเขตร้อนและอเมริกาเหนือ ดินและน้ำอาจมีความเป็นกรด โดยมาบที่เป็นที่รู้จักในประเทศไทยคือ มาบตาพุด มาบพระจันทร์ มาบอำมฤต และมาบกะเบา
ป่าชายเลน (mangrove forest) คือพื้นที่ที่สภาพที่ลุ่มน้ำเค็มหรือน้ำกร่อยที่มีต้นไม้ชายเลนขึ้นอยู่เป็นส่วนใหญ่ เช่น ต้นโกงกาง แสม ลำพู ชะคราม เช่น ป่าชายเลนอุทยานแห่งชาติอ่าวพังงา ป่าชายเลนศูนย์ศึกษาการพัฒนาอ่าวคุ้งกระเบนอันเนื่องมาจากพระราชดำริ
บึงบายู (bayou) หรือ (slough) เป็นชื่อที่เรียกร่องหรือทางน้ำที่ไหลผ่านมาบ หรือบึง บางครั้งก็เรียก”ร่องน้ำขึ้น-ลง” (creek)
พื้นที่ชุ่มน้ำมนุษย์สร้าง สิ่งประดิษฐ์ของมนุษย์ที่ทำขึ้นเพื่อจงใจให้เป็นที่สำหรับรองรับน้ำท่วมฉับพลัน เพื่อทำให้น้ำโสโครกสะอาดขึ้น ส่งเสริมให้เกิดที่พักพิงและที่อยู่อาศัยของสัตว์ และอาจเพื่อประโยชน์ด้านการหย่อนใจ อาจเรียกว่าแก้มลิงก็ได้
หนองน้ำในที่ดอน (pocosin) คือพื้นที่ชุ่มน้ำที่คล้ายพรุการมีไม้พุ่มและต้นไม้ทนไฟขึ้นเป็นส่วนใหญ่ พบมากในภาคตะวันออกเฉียงใต้ของสหรัฐฯ
ทั้งนี้พื้นที่ชุ่มน้ำที่อยู่ในเขตน้ำขึ้นน้ำลง (intertidal) ที่พบตามชายฝั่งทะเลจะต้องมีอุณหภูมิไม่สุดโต่ง คลื่นไม่รุนแรงจัดมาก มีความเค็มไม่สูงและการนำพาของตะกอนเบาบาง รวมทั้งอยู่ในตำแหน่งที่เข้าลักษณะระบบนิเวศและสิ่งแวดล้อมของชะวากทะเล (estuarine environment)
พื้นที่ชุ่มน้ำในประเทศไทย

สำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม ได้สำรวจและพบว่าประเทศไทยมีพื้นที่ชุ่มน้ำประกอบด้วยป่าชายเลน ป่าพรุ หนอง บึง สนุ่น ทะเลสาบและแม่น้ำกระจายอยู่ทั่ประเทศรวมเนื้อที่ได้ 21.36 ล้านไร่ เท่ากับร้อยละ 6.75 ของพื้นที่ประเทศโดยแบ่งกลุ่มตามลำดับความสำคัญตามอนุสัญญาแรมซาร์ได้ดังนี้
พื้นที่ชุ่มน้ำที่มีความสำคัญระดับระหว่างประเทศที่ขึ้นทะเบียนแรมซาร์ 10 แห่ง
พื้นที่ชุ่มน้ำที่มีความสำคัญระดับนานาชาติ 61 แห่ง
พื้นที่ชุ่มน้ำที่มีความสำคัญระดับชาติ 48 แห่ง
พื้นที่ชุ่มน้ำที่มีความสำคัญระดับท้องถิ่น 19,295 แห่ง
พื้นที่ชุ่มน้ำที่มีสมควรได้รับการคุ้มครองและฟื้นฟู 28 แห่ง
การปรับตัวให้เข้ากับความเครียดทางธรรมชาติ

พื้นที่ชุ่มน้ำบริเวณน้ำขึ้นน้ำลงถือเป็นพื้นที่ส่วนใหญ่ที่รับความเครียดทางธรรมชาติ (natural stress) นี้เกิดจากความเค็มและการขึ้นลงของน้ำทะเล พื้นที่ชุ่มน้ำบริเวณน้ำขึ้นน้ำลงนี้จึงต้องทนและสามารถอยู่รอดจากสภาพที่รุนแรงมากสุดจากคลื่นน้ำเค็มที่ขึ้นสูงสุดและความจืดของน้ำจืดเมื่อเวลาน้ำลง และในช่วงน้ำเอ่อที่เป็นน้ำกร่อยซึ่งขึ้นลงเป็นประจำในเวลาต่าง ๆ ต้นโกงกางสีเทาจัดการกับปัญหาน้โดยไล่เกลือออกทางตุ่มตามระบบรากที่ลอย มีกักตุ่มเกลือในใบและมีใบเคลือบมันที่ลดการสูญเสียน้ำ แต่ถึงกระนั้นต้นโกงกางเหล่านี้ก็ยังอ่อนแอต่อการเปลี่ยนระดับความจืดหรือเค็มที่ผิดปกติ
การเปลี่ยนแปลงการขึ้นลงของน้ำทะเลจากการไหลตามผิวบนที่เพิ่มขึ้น หรือระบบการระบายน้ำที่เปลี่ยนไปทำให้น้ำท่วมรากไม้แสมโกงกางมากขึ้นนานกว่าปกติ ย่อมมีผลต่อรากหายใจที่โผล่จากผิวดินพ้นน้ำที่ระดับปกติ นอกจากนี้คุณภาพน้ำที่เปลี่ยนไปยังอาจทำให้เกินขีดความสามารถที่จะรอดชีวิตของต้นไม้เหล่านี้ได้
สิ่งมีชีวิตบางชนิด เช่นหอย และหอยกาบ เป็นตัวช่วยบ่งชี้ความสมบูรณ์หรือการเสื่อมถอยของระบบนิเวศที่กำลังอยู่ในสภาวะเครียดได้ การลดปริมาณธาตุอาหารในระบบนิเวศมีผลให้การผลิตของสิ่งมีชีวิตต่าง ๆ ลดลง การเปลี่ยนแปลงย่อมเกดขึ้น พื้นที่ชุ่มน้ำส่วนใหญ่จะถูกเติมน้ำหรือระบายให้แห้ง เพื่อการใช้ประโยชน์หลาย ๆ อย่างของมนุษย์ ตั้งแต่เกษตรกรรมไปถึงที่จอดรถ สาเหตุคือความไม่รู้ กล่าวคือยังไม่รู้คุณค่าทางเศรษฐกิจของพื้นที่ชุ่มน้ำ ตัวอย่างเช่น กุ้งและปลาที่มีคุณค่าทางเศรษฐกิจที่จับขายได้ในน้ำลึกเกิดจากการขยายพันธุ์และอนุบาลเติบโตในช่วงแรกในพื้นที่ชุ่มน้ำ
มนุษย์สามารถเพิ่มพื้นที่ชุ่มน้ำบริเวณน้ำขึ้นน้ำลงให้สมบูรณ์และได้ประโยชน์สูงสุดด้วยการลดสาเหตุที่ทำให้เกิดกระทบให้เหลือน้อยที่สุด คิดค้นยุทธวิธีการจัดการที่จะช่วยปกป้อง และหากเป็นไปได้ควรทำการฟื้นฟูระบบนิเวศส่วนที่เสียหายหรือที่เสี่ยงต่อการเสียหาย
การปกป้องหรือฟื้นฟูพื้นที่ชุ่มน้ำบริเวณน้ำขึ้นน้ำลง

ในช่วงที่ผ่านมาในประวัติศาสตร์ มนุษย์ได้ทุ่มเทความพยายามอย่างมากเพื่อระบายน้ำในพื้นที่ชุ่มน้ำเพื่อพัฒนาเพื่อการต่าง ๆ หรือ เติมหรือกั้นฝายยกระดับน้ำให้สูงเพื่อกิจกรรมทางนันาการ นับตั้งแต่ประมาณ พ.ศ. 2513 เป็นต้นมา ได้เกิดความพยายามในรูปใหม่เพื่อการสงวนรักษาหน้าที่ใช้สอยที่เป็นธรรมชาติดั้งเดิมของพื้นที่ชุ่มน้ำไว้ ซึ่งบางครั้งต้องใช้งบประมาณสูงมาก ตัวอย่างได้แก่ความพยายามของหน่วยงานทหารช่างสหรัฐฯ ในการเอาชนะธรรมชาติด้วยการควบคุมการท่วมของน้ำแล้วใช้พื้นที่เพื่อการพัฒนา ซึ่งโครงการนี้ก็ยังคงอยู่แต่ปัจจุบันกลับเป็นการฟื้นฟูและปกป้องในพื้นที่ชุ่มน้ำกลับเข้าสู่สภาพปกติที่เป็นแหล่งพักพิง ขยายพันธุ์และอนุบาลสิ่งมีชีวิตในธรรมชาติ รวมทั้งเปลี่ยนแปลงวิธีการควบคุมน้ำท่วมซึ่งได้แก่:
การแยกออกหรือกันออก หน่วยงานที่รับผิดชอบด้านบริหารจัดการพื้นที่ชุ่มน้ำมักจัดให้มีทางเข้าและทางสัญจรให้ไปถึงเฉพาะบริเวณที่กำหนดไว้ ในขณะเดียวกันก็ออกข้อจำกัดไม่ให้คนเข้าถึงพื้นที่อื่นที่เปราะบาง การออกแบบจัดวางทางเดินไม้สะพานไม้ (boardwalks) หรือทางเดินเฉพาะบนดิน ซึ่งนับเป็นยุทธวิธีการจัดการสงวนรักษาพื้นที่เปราะบางทางนิเวศเอาไว้ รวมทั้งการออกใบอนุญาตที่มีการจำกัดจำนวน
การศึกษา ในอดีต พื้นที่ชุ่มน้ำถูกมองว่าเป็นที่ดินที่เปล่าไร้ประโยชน์ การรณรงค์ด้านการศึกษาได้ช่วยให้ความเข้าใจและปรับเปลี่ยนแนวความคิดของสาธารณชนไปในทางดีและถูกต้องขึ้น ทำให้สาธารณชนหันมาสนับสนุนพื้นที่ชุ่มน้ำ แต่เนื่องจากพื้นที่ชุ่มน้ำอยู่กระจายในพื้นที่รับน้ำ จึงต้องจัดให้มีไกด์คอยให้คำอธิบายสำหรับประชาชนทั่วไป มีการไปบรรยายให้ความรู้ตามโรงเรียน ทำการติดต่อประสานงานกับสื่อต่าง ๆ รวมทั้งการจัดตั้งศูนย์ให้ข้อมูลข่าวสารเกี่ยวกับพื้นที่ชุ่มน้ำ
อนุสัญญาแรมซาร์ว่าด้วยพื้นที่ชุ่มน้ำของโลก

บทความหลัก: อนุสัญญาแรมซาร์
สืบเนื่องจากความห่วงใยจากการสูญเสียพื้นที่ชุ่มน้ำที่เกิดขึ้นในอัตราสูงที่อาจส่งผลกระทบต่อระบบอุทกวิทยาโดยรวมของโลก รวมทั้งการเริ่มเข้าใจในคุณค่าเชิงนิเวศวิทยาที่อาจส่งผลกระทบต่อระบบเศรษฐกิจโดยรวมในอนาคต ประเทศต่าง ๆ จึงร่วมกันจัดประชุมหาหนทางร่วมกันเพื่อปกป้องพื้นที่ชุ่มน้ำในระดับนานาชาติขึ้น
การชุมนุมทางวิชาการว่าด้วยพื้นที่ชุ่มน้ำได้จัดขึ้นเป็นครั้งแรกที่ประเทศอิหร่านเมื่อวันที่ 2 กุมภาพันธ์ พ.ศ. 2514 ที่เมืองแรมซาร์ (Ramsar) โดยมีผู้แทนเป็นทางการของรัฐบาลประเทศต่าง ๆ มาชุมนุมหารือหาแนวปฏิบัติให้แต่ละชาตินำไปปฏิบัติและหาทางร่วมมือกันช่วยอนุรักษ์ ยับยั้บการสูญเสียและเพื่อใช้ทรัพยากรพื้นที่ชุ่มน้ำอย่างชาญฉลาดมากขึ้น เรียกว่าอนุสัญญาแรมซาร์ จะมีผลใช้บังต่เมื่อมีประเทศต่าง ๆ ร่วมลงนามตั้ง 7 ประเทศขึ้นไป ซึ่งครบ 7 ประเทศและมีผลใช้บังคับเมื่อ พ.ศ. 2518
ปัจจุบันมีประเทศเข้าร่วมชุมนุม 153 ประเทศ รวมทั้งประเทศไทย มีการประกาศพื้นที่ชุ่มน้ำแรมซาร์ (Ramsar sites) ที่มีความสำคัญต่อโลกครั้งนั้น 1634 แห่ง รวมเป็นเนื้อที่ได้ 145.6 แฮกตาร์ หรือ 910 ล้านไร่
ได้มีการประกาศภารกิจของการชุมนุมครั้งนั้นไว้ว่า: "ภารกิจของการชุมนุมวิชาการนี้ได้แก่การอนุรักษ์และการใช้พื้นที่ชุ่มน้ำทั้งหมดอย่างชาญฉลาดผ่านหน่วยงานระดับท้องถิ่น ระดับภูมิภาค ระดับระดับชาติ และที่มีความสำคัญระดับนานาชาติ โดยให้มีส่วนร่วมในการปฏิบัติภารกิจให้บรรลุเป้าหมายการพัฒนาแบบอย่างยั่งยืนเกิดขึ้นทั่วโลก"
ประเทศไทยและการเข้าร่วมในอนุสัญญาแรมซาร์

ประเทศไทยได้ตกลงเข้าร่วมเป็นภาคีอนุสัญญาว่าด้วยพื้นที่ชุ่มน้ำ หรืออนุสัญญาแรมซาร์และปฏิบัติตามพันธกรณีเมื่อวันที่ 13 กันยายน พ.ศ. 2541 เป็นลำดับที่ 110 โดยเสนอพื้นที่ชุ่มน้ำควนขี้เสี้ยน เขตห้ามล่าสัตว์ป่าทะเลน้อย จังหวัดพัทลุงเป็นพื้นที่ชุ่มน้ำที่มีความสำคัญระดับนานาชาติ ซึ่งจะได้ใช้ชื่อเรียกเป็นภาษาอังกฤษว่า "Ramsar Site" ได้ และถือได้ว่าเป็นพื้นที่ชุ่มน้ำที่จัดไว้ในทะเบียนพื้นที่ชุ่มน้ำที่มีความสำคัญระหว่างประเทศ (List of Wetland of International Impotance)
ปัจจุบันประเทศไทยมีพื้นที่ชุ่มน้ำที่มีความสำคัญระหว่างประเทศ (Ramsar Site) 15 แห่งได้แก่
พื้นที่ชุ่มน้ำพรุควนขี้เสี้ยนเขตห้ามล่าสัตว์ป่าทะเลน้อย จังหวัดสงขลา-พัทลุง ลำดับที่ 948 ประกาศเมื่อวันที่ 13 พฤษภาคม พ.ศ. 2541 เนื้อที่ 281,625 ไร่ ตำแหน่งที่ตั้ง 07º50’N 100º08’E
พื้นที่ชุ่มน้ำเขตห้ามล่าสัตว์ป่าบึงโขงหลง จังหวัดหนองคาย ลำดับที่ 1098 ประกาศเมื่อวันที่ 5 กรกฎาคม พ.ศ. 2544 เนื้อที่ 8,062 ไร่ ตำแหน่งที่ตั้ง 17°59’N 103°59’E
พื้นที่ชุ่มน้ำดอนหอยหลอด จังหวัดสมุทรสงคราม ลำดับที่ 1099 ประกาศเมื่อวันที่ 5 กรกฎาคม พ.ศ. 2543 เนื้อที่ 15,056.25 ไร่ ตำแหน่งที่ตั้ง 13°21’N 099°59’E
พื้นที่ชุ่มน้ำปากแม่น้ำกระบี่ จังหวัดกระบี่ ลำดับที่ 1100 ประกาศเมื่อวันที่ 5 กรกฎาคม พ.ศ. 2544 เนื้อที่ 133,118 ไร่ ตำแหน่งที่ตั้ง 07°58’N 098°55’E
พื้นที่ชุ่มน้ำเขตห้ามล่าสัตว์ป่าหนองบงคาย จังหวัดเชียงราย ลำดับที่ 1101 ประกาศเมื่อวันที่ 5 กรกฎาคม พ.ศ. 2544 เนื้อที่ 39,000 ไร่ ตำแหน่งที่ตั้ง 20°14’N 100°02’E
พื้นที่ชุ่มน้ำเขตรักษาพันธุ์สัตว์ป่าเฉลิมพระเกียรติ สมเด็จพระเทพรัตนราชสุดาฯ (พรุโต๊ะแดง) จังหวัดนราธิวาส ลำดับที่ 1102 ประกาศเมื่อวันที่ 5 กรกฎาคม พ.ศ. 2544 เนื้อที่ 15,056.25 ไร่ ตำแหน่งที่ตั้ง 06°12’N 101°57’E
พื้นที่ชุ่มน้ำหาดเจ้าไหม (144,330 ไร่)-เขตห้ามล่าสัตว์ป่าหมู่เกาะลิบง (279,687 ไร่)-ปากแม่น้ำตรัง (100,000 ไร่) จังหวัดตรัง ลำดับที่ 1182 ประกาศเมื่อวันที่ 14 สิงหาคม พ.ศ. 2545 เนื้อที่รวมทั้งสิ้น 524,017 ไร่ ตำแหน่งที่ตั้ง 07°22’N 099°24’E
พื้นที่ชุ่มน้ำอุทยานแห่งชาติแหลมสน-ปากแม่น้ำกระบุรี-ปากคลองกะเปอร์ ลำดับที่ 1183 จังหวัดระนอง ประกาศเมื่อวันที่ 14 สิงหาคม พ.ศ. 2543 เนื้อที่ 120,675ไร่ ตำแหน่งที่ตั้ง 09°36’N 098°39’E
พื้นที่ชุ่มน้ำอุทยานแห่งชาติหมู่เกาะอ่างทอง จังหวัดสุราษฎร์ธานี ลำดับที่ 1184 ประกาศเมื่อวันที่ 14 สิงหาคม พ.ศ. 2545 เนื้อที่ 15,056.25 ไร่ ตำแหน่งที่ตั้ง 09°37’N 099°41’E
พื้นที่ชุ่มน้ำอุทยานแห่งชาติอ่าวพังงา จังหวัดพังงา ลำดับที่ 1185 ประกาศเมื่อวันที่ 14 สิงหาคม พ.ศ. 2545 เนื้อที่ 40,250 ไร่ ตำแหน่งที่ตั้ง 08°17’N 098°36’E
อุทยานแห่งชาติเขาสามร้อยยอด ลำดับที่ 2238 (14 มกราคม 2551) จังหวัดประจวบคีรีขันธ์ ตั้งอยู่เชิงเขาของเทือกเขาสามร้อยยอด
กุดทิง ลำดับที่ 1926 (19 มิถุนายน 2552) จังหวัดบึงกาฬ
เกาะกระ ลำดับที่ 2152 (12 สิงหาคม 2556) จังหวัดนครศรีธรรมราช
หมู่เกาะระ - เกาะพระทอง ลำดับที่ 2153 (12 สิงหาคม 2556) จังหวัดพังงา
แม่น้ำสงครามตอนล่าง ลำดับที่ 2420 (15 พฤษภาคม 1562) จังหวัดนครพนม
แหล่งข้อมูลอื่น

พื้นที่ชุ่มน้ำในประเทศไทย[ลิงก์เสีย] สำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม
| ด ค กแหล่งน้ำ |
| --- | --- |
ธารน้ำแข็ง - แก่ง - เขื่อน - คลอง - คิล - คูเมือง - หลุมธารน้ำแข็ง - โคฟ - ร่องน้ำ - ดรอว์ - ทะเล - ทะเลสาบ - ธาร - ท่าเรือ - น้ำพุ - บ่อน้ำ - บ่อน้ำร้อน - บิลลาบอง - บึง - แอ่ง - เบิร์น - ไบยู - ป่าชายเลน - พื้นที่ชุ่มน้ำ - ฟยอร์ด - ไฟโตเทลมา - มหาสมุทร - ที่ลุ่มชื้นแฉะ - แม่น้ำ - ล็อค - ลากูน - ลำธาร - ลำเหมือง - ห้วย - หนอง - อ่างเก็บน้ำ - อ่าว - ทะเลลึก
ฟลาวเวอร์ (เพลงจีซู)

| "ฟลาวเวอร์" |
| --- | --- |
ภาพประชาสัมพันธ์
ซิงเกิลโดยจีซู
จากอัลบั้มมี
ภาษา: เกาหลี
ด้านบี: "ออลอายส์ออนมี"
วางจำหน่าย: 31 มีนาคม ค.ศ. 2023 (2023-03-31)
สตูดิโอ: เดอะแบล็กเลเบิล (โซล)
แนวเพลง:  ป็อป  แดนซ์  แทร็ป 
ความยาว: 2:54
ค่ายเพลง:  วายจี  อินเตอร์สโคป 
ผู้ประพันธ์เพลง:  24  วีวีเอ็น  กูช  วินซ์  เท็ดดี 
โปรดิวเซอร์: 24

มิวสิกวิดีโอ
"ฟลาวเวอร์" ที่ยูทูบ
 
"ฟลาวเวอร์" (เกาหลี: 꽃; อาร์อาร์: Kkot; อังกฤษ: Flower) เป็นซิงเกิลเปิดตัวของจีซู นักร้องชาวเกาหลีใต้และสมาชิกวงแบล็กพิงก์ ออกจำหน่ายเมื่อวันที่ 31 มีนาคม 2023 ผ่านสังกัดวายจีและอินเตอร์สโคป เป็นซิงเกิลนำจากซิงเกิลอัลบั้มเปิดตัว มี (2023) เพลงเขียนโดยวินซ์, เท็ดดี, กูช และวีวีเอ็น และเรียบเรียงโดยสองคนหลังพร้อมด้วย 24 ซึ่งรับหน้าที่เป็นโปรดิวเซอร์ให้ด้วย เพลงเป็นแนวแดนซ์, ป็อป และแทร็ปจังหวะปานกลางที่ผสมผสานกับท่วงทำนองเกาหลีแบบดั้งเดิมและองค์ประกอบแคริบเบียนเข้าด้วยกัน ด้านเนื้อเพลงเกี่ยวกับการเอาชนะความสัมพันธ์ที่เป็นพิษ
"ฟลาวเวอร์" ได้รับการตอบรับอย่างดีจากนักวิจารณ์ดนตรี โดยยกย่องเกี่ยวกับเนื้อเพลงที่เต็มไปด้วยกวีนิพนธ์ การผลิตที่สดใหม่ เช่นเดียวกับเสียงร้องของจีซู เพลงประสบความสำเร็จเชิงพาณิชย์ สามารถขึ้นอันดับที่สองบน บิลบอร์ด โกลบอล 200 กลายเป็นเพลงแรกของจีซูที่ติดสิบอันดับแรก ในเกาหลีใต้ เพลงขึ้นอันดับสูงสุดบนชาร์ตเพลงเกาหลีใต้ ของบิลบอร์ด และขึ้นอันดับที่สองบนเซอร์เคิลดิจิทัลชาร์ต นอกจากนี้ เพลงยังขึ้นอันดับสูงสุดในฮ่องกง มาเลเซีย สิงคโปร์ ไต้หวัน และเวียดนาม และติดสิบอันดับแรกในฮังการี อินโดนีเซีย ตะวันออกกลางและแอฟริกาเหนือ และฟิลิปปินส์ รวมถึงเข้าสู่ 40 อันดับแรกบนแคนาเดียนฮอต 100 และชาร์ตซิงเกิลแห่งสหราชอาณาจักร
มิวสิกวิดีโอกำกับโดยฮัน ซา-มิน และถูกอัปโหลดขึ้นบนยูทูบในวันเดียวกับการออกซิงเกิล วิดีโอพรรณนาถึงการเดินทางของจีซูผ่านการใช้เทคนิคภาพยนตร์ ซึ่งแบ่งออกเป็นหลาย ๆ ตอน วิดีโอเริ่มด้วยจีซูกำลังใคร่ครวญถึงการเลิกรา แต่ท้ายที่สุดเธอก็ยอมรับความอ่อนแอและเลือกให้อำนาจกับตนเอง เพื่อประชาสัมพันธ์เพลง จีซูได้ปรากฏและแสดงในรายการเพลง อินกีกาโย ในเกาหลีใต้ รวมถึงเทศกาลโคเชลลาในอินดิโอ รัฐแคลิฟอร์เนีย นอกจากนี้ เธอยังคว้าอันดับหนึ่งในรายการเพลงถึงเก้าครั้งจาก โชว์แชมเปียน, เอ็มเคานต์ดาวน์, มิวสิกแบงก์, โชว์! มิวสิกคอร์ และ อินกีกาโย อนึ่ง "ฟลาวเวอร์" ได้รับรางวัลมากมาย รวมถึงมิวสิกวิดีโอยอดเยี่ยมและการแสดงเต้นยอดเยี่ยมในงานมามาอะวอดส์ และเพลงดิจิทัลยอดเยี่ยมในงานโกลเดนดิสก์อะวอดส์ ครั้งที่ 38 ด้วย
รางวัล

"ฟลาวเวอร์" คว้าอันดับหนึ่งในรายการเพลงเกาหลีใต้เก้าครั้ง รวมถึงทริปเปิลคราวน์สองครั้งใน อินกีกาโย และ โชว์แชมเปียน นอกจากนี้ เพลงยังได้รับรางวัลเพลงแห่งปีจากเอเชียป็อปมิวสิกอะวอดส์และได้เข้าชิงอีกสามครั้งในสาขาเดียวกันจากมามาอะวอดส์, เมลอนมิวสิกอะวอดส์ และโกลเดนดิสก์อะวอดส์
| ปี | องค์กร | รางวัล | ผล | อ>  |
| --- | --- | --- | --- | --- |
| 2023 | เอเชียป็อปมิวสิกอะวอดส์ | เพลงแห่งปี (ต่างประเทศ) | ชนะ |  |
| 2023 | เอเชียป็อปมิวสิกอะวอดส์ | 20 อันดับเพลงแห่งปี (ต่างประเทศ) | ชนะ |  |
| 2023 | เอเชียป็อปมิวสิกอะวอดส์ | เรียบเรียงยอดเยี่ยม (ต่างประเทศ) | เสนอชื่อเข้าชิง |  |
| 2023 | เอเชียป็อปมิวสิกอะวอดส์ | การแสดงเต้นยอดเยี่ยม (ต่างประเทศ) | เสนอชื่อเข้าชิง |  |
| 2023 | เอเชียป็อปมิวสิกอะวอดส์ | มิวสิกวิดีโอยอดเยี่ยม (ต่างประเทศ) | เสนอชื่อเข้าชิง |  |
| 2023 | เอเชียป็อปมิวสิกอะวอดส์ | โปรดิวเซอร์ยอดเยี่ยม (ต่างประเทศ) | เสนอชื่อเข้าชิง |  |
| 2023 | เดอะแฟกต์มิวสิกอะวอดส์ | เพลงยอดเยี่ยม: ฤดูใบไม้ผลิ | เสนอชื่อเข้าชิง |  |
| 2023 | มามาอะวอดส์ | เพลงแห่งปี | เสนอชื่อเข้าชิง |  |
| 2023 | เมลอนมิวสิกอะวอดส์ | เพลงแห่งปี | เสนอชื่อเข้าชิง |  |
| 2024 | เซอร์เคิลชาร์ตมิวสิกอะวอดส์ | ศิลปินแห่งปี – ยอดสตรีมทั่วโลก | ชนะ |  |
| 2024 | เซอร์เคิลชาร์ตมิวสิกอะวอดส์ | ศิลปินแห่งปี – ดิจิทัล | เสนอชื่อเข้าชิง |  |
| 2024 | เซอร์เคิลชาร์ตมิวสิกอะวอดส์ | ศิลปินแห่งปี – ยอดสตรีมที่มีจำนวนผู้ฟังไม่ซ้ำกัน | เสนอชื่อเข้าชิง |  |
| 2024 | โกลเดนดิสก์อะวอดส์ | เพลงดิจิทัลยอดเยี่ยม (พนซัง) | ชนะ |  |
| 2024 | โกลเดนดิสก์อะวอดส์ | เพลงแห่งปี (แดซัง) | เสนอชื่อเข้าชิง |  |

| รายการ | วันที่ | อ>  |
| --- | --- | --- |
| โชว์แชมเปียน | 5 เมษายน 2023 |  |
| โชว์แชมเปียน | 12 เมษายน 2023 |  |
| โชว์แชมเปียน | 26 เมษายน 2023 |  |
| เอ็มเคานต์ดาวน์ | 13 เมษายน 2023 |  |
| มิวสิกแบงก์ | 14 เมษายน 2023 |  |
| โชว์! มิวสิกคอร์ | 15 เมษายน 2023 |  |
| อินกีกาโย | 16 เมษายน 2023 |  |
| อินกีกาโย | 30 เมษายน 2023 |  |
| อินกีกาโย | 2 กรกฎาคม 2023 |  |
เชิงอรรถ

↑  เรียบเรียง: 24
↑  โปรดิวเซอร์: 24
ฟอร์ตเซนต์จอร์จ (อินเดีย)

ภาพสเก็ตช์ตัวป้อมราวคริสต์ศตวรรษที่ 18
ฟอร์ตเซนต์จอร์จ (อังกฤษ: Fort St. George; หรือ ไวท์ทาวน์ ตามประวัติศาสตร์) เป็นชื่อเรียกของป้อมปราการแห่งแรกของอังกฤษในอินเดีย ก่อตั้งขึ้นในปี ค.ศ. 1639 ที่เมืองชายฝั่งมัทราส (ปัจจุบันคือ เจนไน) การก่อสร้างป้อมได้เป็นแรงผลักดันซึ่งทำให้เกิดการตั้งถิ่นฐานและกิจกรรมการแลกเปลี่ยนที่เพิ่มมากขึ้น ในพื้นที่ซึ่งเดิมเป็น "บริเวณที่ไม่มีผู้จับจอง" นอกจากนี้ ยังมีข้อโต้เถียงกันว่าเมืองได้พัฒนาขึ้นรอบป้อมปราการนี้
บริษัทอินเดียตะวันออกของอังกฤษ ซึ่งได้เข้าสู่อินเดียในราว ค.ศ. 1600 เพื่อกิจกรรมด้านการค้า ได้เริ่มจดทะเบียนการค้าที่สุรัต ที่ซึ่งได้เป็นปราการแห่งแรกของบริษัท อย่างไรก็ตาม เพื่อรักษาเส้นทางการค้าและผลประโยชน์ทางพาณิชย์ในการค้าเครื่องเทศ บริษัทเล็งเห็นถึงความจำเป็นของการตั้งเมืองท่าใกล้กับช่องแคบมะละกา บริษัทประสบความสำเร็จในการซื้อที่ดินชายฝั่ง ที่ซึ่งได้เริ่มมีการก่อสร้างท่าเรือและค่ายทหาร ค่ายดังกล่าวสร้างเสร็จเมื่อวันที่ 23 เมษายน ป้อมดังกล่าวได้ให้กำเนิดถิ่นฐานแห่งใหม่ที่เรียกว่า จอร์จทาวน์ (ในประวัติศาสตร์เรียกว่า แบล็กทาวน์) ซึ่งในเวลาต่อมาได้พัฒนาขึ้นเป็นหมู่บ้านและนำไปสู่การก่อตั้งเมืองมัทราส นอกจากนี้ ยังช่วยสร้างอิทธิพลของอังกฤษเหนือภูมิภาคคาร์นาติก
ในปัจจุบัน ตัวป้อมเป็นศูนย์บริหารรัฐการของของสภานิติบัญญัติของรัฐทมิฬนาฑู และยังคงเป็นที่ประจำของทหารในการส่งไปยังสถานที่หลายแห่งในอินเดียตอนใต้และหมู่เกาะอันดามันและนิโคบาร์ พิพิธภัณฑ์ของป้อมยังคงเก็บวัตถุโบราณของบริติชราชเอาไว้เป็นจำนวนมาก รวมไปถึงภาพเหมือนของผู้ว่าการจำนวนมาก
ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์

ฟลอยด์ เมย์เวทเธอร์ จูเนียร์ ปะทะ คอนเนอร์ แม็คเกรเกอร์ (อังกฤษ: Floyd Mayweather Jr. vs. Conor McGregor) หรือที่รู้จักกันดีในชื่อ เดอะมันนี่ไฟท์ (อังกฤษ: The Money Fight) เป็นแมทช์มวยสากลอาชีพ ระหว่างสถิติไร้พ่าย 11 ครั้ง แชมป์โลกมวยสากลอาชีพ 5 รุ่น ฟลอยด์ เมย์เวทเธอร์ จูเนียร์ กับแชมป์โลกศิลปะการต่อสู้แบบผสม 2 รุ่น และแชมป์ UFC รุ่นไลท์เวท คอนเนอร์ แม็คเกรเกอร์ โดยเมย์เวทเธอร์พยายามจะล่าสถิติการชกมวยสากลอาชีพของเขาด้วยสถิติไร้พ่าย (50–0) ให้เหนือกว่าสถิติเดิมอยู่ที่ 49–0 ของนักมวยสากลอาชีพ ,หอเกียรติยศ และตำนานรอคกี มาร์ซีอาโน ในขณะที่แม็คเกรเกอร์ เปิดตัวการชกมวยอาชีพของเขา และจะพยายามเป็นนักมวยสากลอาชีพคนแรกที่เอาชนะ เมย์เวทเธอร์ โดยจัดขึ้นในวันที่ 26 สิงหาคม ค.ศ. 2017 ในสนามทีโมบายล์ อารีนา, เมืองพาราไดซ์, รัฐเนวาดา, สหรัฐอเมริกา
เบื้องหลัง

ฟลอยด์ เมย์เวทเธอร์ จูเนียร์ (ซ้าย, รูปในตอนเดือนสิงหาคม 2010) และคอนเนอร์ แม็คเกรเกอร์ (ขวา, รูปในตอนเดือนมีนาคม 2015)
แม้ว่าจะประสบความสำเร็จในการส่งเสริมศิลปะการต่อสู้แบบผสมผสานของ UFC คอนเนอร์ แม็คเกรเกอร์ ยังรักษาความสนใจในการแข่งขันอีกครั้งและความบันเทิงมวย เดอะมันนี่ไฟท์ กับ ฟลอยด์ เมย์เวทเธอร์ จูเนียร์ เมย์เวทเธอร์ ได้มีการพูดคุยกับ เฟรดดี โรช เพื่อฝึกเขาในการเจอกับ แม็คเกรเกอร์ ที่จะเกิดขึ้นนี้ ประธาน UFC ดานา ไวต์ ได้แถลงข่าวลือเกี่ยวกับการต่อสู้กับเมย์เวทเธอร์ ในรายการ The Dan Patrick Show ระบุว่าเมย์เวทเธอร์ จะต้องเซ็นสัญญาชกกับเขาตั้งแต่แม็คเกรเกอร์อยู่ภายใต้สัญญากับ UFC
คู่ชก

| คู่มวยหลัก (PPV)> รุ่นน้ำหนัก | คู่มวยหลัก (PPV)>  | คู่มวยหลัก (PPV)>  | คู่มวยหลัก (PPV)>  | คู่มวยหลัก (PPV)> ผล | คู่มวยหลัก (PPV)> รอบ | คู่มวยหลัก (PPV)> เวลา | คู่มวยหลัก (PPV)> หมายเหตุ  |
| --- | --- | --- | --- | --- | --- | --- | --- |
| ซูเปอร์เวลเตอร์เวท (154 ปอนด์) |  ฟลอยด์ เมย์เวทเธอร์ จูเนียร์ | ชนะ |  คอนเนอร์ แม็คเกรเกอร์ | TKO | 10 | 1:05 |   |
| จูเนียร์ไลท์เวท (130 ปอนด์) |  เจอร์วอนเต เดวิส | ชนะ |  ฟรันซิสโก ฟอนเซกา | KO | 8 | 0:39 |   |
| ไลท์เฮฟวีเวท (175 ปอนด์) |  บาดู แจ็ก | ชนะ |  นาธาน เคลเวอร์รี | TKO | 5 | 2:47 |   |
| ครุยเซอร์เวท (200 ปอนด์) |  แอนดรูว์ แทบิติ | ชนะ |  สตีฟ คันนิงแฮม | ตัดสินด้วยคะแนน (เอกฉันท์) (97–93, 100–90, 100–90) | 10 |  |   |
คู่มวยอุ่นเครื่อง (Fox ถ่ายทอดสดคู่มวยอุ่นเครื่อง)
| เวลเตอร์เวท (147 ปอนด์) |  ยอร์เดนิส อูกัส | ชนะ |  โตมัส ดูโลร์เม | ตัดสินด้วยคะแนน (เอกฉันท์) (94–91, 93–92, 93–92) | 10 |  |   |
| เวลเตอร์เวท (147 ปอนด์) |  ฮวน เฮอรัลเดซ | ชนะ |  โฆเซ มิเกล โบร์เรโฆ | ตัดสินด้วยคะแนน (เอกฉันท์) (98–96, 97–92, 97–92) | 10 |  |   |
คู่มวยอุ่นเครื่อง (ไม่ออกอากาศ)
| ซูเปอร์มิดเดิลเวท (168 ปอนด์) |  แอนโทนิโอ เฮอร์นันเดซ | ชนะ |  เควิน นิวแมน | ตัดสินด้วยคะแนน (เอกฉันท์) (59–54, 57–56, 59–54) | 6 |  |   |
| ซูเปอร์มิดเดิลเวท (168 ปอนด์) |  ซาวันนา มาร์แชลล์ | ชนะ |  ซิดนีย์ เลอแบลงก์ | ตัดสินด้วยคะแนน (เอกฉันท์) (40–36, 40–36, 40–36) | 4 |  |   |
↑  ชิงแชมป์โลก IBF รุ่นจูเนียร์ไลท์เวท จากตำแหน่งว่าง (ฟอนเซกามีสิทธิ์ได้แชมป์โลกหลังชนะเพียงผู้เดียว เนื่องจากเจอร์วอนเตถูกริบแชมป์โลกเพราะลดน้ำหนักไม่ได้ตามพิกัด)
↑  ชิงแชมป์โลก WBA (ปกติ) รุ่นไลท์เฮฟวีเวท
↑  ชิงแชมป์ USBA รุ่นครุยเซอร์เวท จากตำแหน่งว่าง
รายละเอียดการต่อสู้ > การถ่ายทอดสดทางโทรทัศน์ > ในประเทศ

ในสหรัฐอเมริกา การต่อสู้จะได้รับการถ่ายทอดสดทางโทรทัศน์ใน Showtime pay-per-view มีให้บริการผ่านทางผู้ให้บริการโทรทัศน์แบบดั้งเดิมและบริการดิจิทัลต่างๆรวมถึงเว็บไซต์ Showtime และบริการ UFC.tv ของ UFC นอกจากนี้ยังจัดฉายภาพยนตร์สาธารณะทาง Fathom Events ในวันที 10 กรกฎาคม ค.ศ. 2017 มีการประกาศว่าการกำหนดราคาสำหรับ PPV ในสหรัฐอเมริกาเพื่อสะท้อนให้เห็นว่า Mayweather vs. Pacquiao โดยตั้งเป้าหมายไว้ที่ 89.95 ดอลล่าร์สหรัฐ (ด้วยค่าใช้จ่าย $ 10 เพิ่มเติมสำหรับระบบโทรทัศน์ความละเอียดสูง) นอกจากนี้ยังมีการประกาศอีกว่าฟ็อกซ์สปอร์ต (ผู้ถือลิขสิทธิ์โทรทัศน์ของ UFC) จะให้การเขียนโปรแกรมไหล่สำหรับการต่อสู้รวมทั้งการรายงานข่าวจาก UFC Tonight รวมไปถึงการเตรียมการแสดงและบัตรเบื้องต้น (เช่นเดียวกับการออกอากาศของฟ็อกซ์ กีฬา 1 ก่อนการจ่ายเงินต่อการดู UFC) ใน Fox and Fox Deportes
รายละเอียดการต่อสู้ > การถ่ายทอดสดทางโทรทัศน์ > ต่างประเทศ

| ประเทศ | ช่องโทรทัศน์ |
| --- | --- |
 แอลเบเนีย: SuperSport
 อาร์เจนตินา: Fox Premium
 ออสเตรเลีย: Main Event
 ออสเตรีย: DAZN
 เบลารุส: Belarus 5
 เบลเยียม: Eleven Sports
 บอสเนียและเฮอร์เซโกวีนา: Sport Klub
 บราซิล: Canal Combate PPV
 บัลแกเรีย: Mtel
 โครเอเชีย: Sport Klub
 โครเอเชีย: RTL Televizija
 กัมพูชา: CTN
 จีน: ซีซีทีวี 5
 ไซปรัส: CytaVision
 เช็กเกีย: Nova Sport 1
 เดนมาร์ก: Viaplay PPV
 ฟีจี: Sky Pacific PPV
 ฟินแลนด์: Viaplay PPV
 ฝรั่งเศส: Canal+
 จอร์เจีย: Silk Universal
 เยอรมนี: DAZN
 กรีซ: Cosmote Sport
 ฮ่องกง: Now TV PPV
 ฮังการี: Sport 1
 ไอซ์แลนด์: Stöð 2 Sport
 ไอร์แลนด์: Sky Box Office
 อินเดีย: VEQTA
 อินโดนีเซีย: tvOne
 อิตาลี: UFC PPV
 ญี่ปุ่น: DAZN
 คาซัคสถาน: Khabar
 เกาหลีใต้: เคบีเอส 2
 ลัตเวีย: Viaplay PPV
 มาซิโดเนียเหนือ: Sport Klub
 มาเลเซีย: Astro PPV
 เม็กซิโก: Fox Sports
 มอนเตเนโกร: Sport Klub
 เนเธอร์แลนด์: Fox Sports
 นิวซีแลนด์: Sky Arena
 นอร์เวย์: Viaplay PPV
 ฟิลิปปินส์: Cignal PPV
 โปแลนด์: Cyfrowy Polsat PPV
 โปรตุเกส: Sport TV
 ปวยร์โตรีโก: Claro TV PPV
 โรมาเนีย: Pro TV
 รัสเซีย: Channel One
 เซอร์เบีย: Sport Klub
 สิงคโปร์: SuperSports PPV
 สโลวาเกีย: Dajto
 สโลวีเนีย: Sport Klub
 แอฟริกาใต้: SuperSport
 สเปน: beIN Sports
 สวีเดน: Viaplay PPV
 สวิตเซอร์แลนด์: DAZN
 ไต้หวัน: Eleven Sports
 ทาจิกิสถาน: Varzish Sport
 ไทย: เวิร์คพอยท์ทีวี
 ตุรกี: S Sport
 ยูเครน: 2+2
 สหรัฐอาหรับเอมิเรตส์: OSN Sports Box Office
 สหราชอาณาจักร: Sky Box Office
 สหราชอาณาจักร: British Military via BFBS Sport
 สหรัฐ: Showtime PPV
 สหรัฐ: US Military via AFN Sports
 อุซเบกิสถาน: Uzreport TV
 เวียดนาม: Kplus
ฟรีสไตล์ สตรีท บาสเก็ตบอล

| Freestyle Street Basketball |
| --- | --- |
ผู้พัฒนา: BGEntertainment(Bangoo)
ผู้จัดจำหน่าย: GameKiss
เครื่องเล่น: ไมโครซอฟท์วินโดวส์
วางจำหน่าย: 
แนว: กีฬาสวมบทบาท
รูปแบบ: ผู้เล่นหลายคน
ฟรีสไตล์ สตรีท บาสเก็ตบอล ((อังกฤษ: FreeStyle Street Basketball) หรือเรียกสั้น ๆ ว่า ฟรีสไตล์ (FreeStyle) เป็นเกมคอมพิวเตอร์ประเภท Sport MMO พัฒนาโดยบริษัท JC Entertainment ประเทศสาธารณรัฐเกาหลี เปิดให้บริการในหลายประเทศ เป็นเกมที่เปิดให้เข้าเล่นฟรี แต่ก็มีทางเลือกให้ผู้เล่นเติมเงินเพื่อใช้ซื้อสิ่งของต่าง ๆ ในเกมได้
การเล่น

ฟรีสไตล์เป็นเกมสตรีทบาสเก็ตบอล ซึ่งผู้เล่นจะต้องสร้างตัวละครขึ้นมาโดยเลือกตำแหน่งที่ต้องการเล่นคือ การ์ด, ฟอร์เวิร์ด และ เซนเตอร์ ซึ่งจะสามารถเลือกได้ครั้งเดียวไม่สามารถเปลี่ยนได้ จากนั้นจึงทำการจัดตั้งทีมขึ้น ทั้งทีมแบบ 2 คน, 3 คน และ 5 คน จากนั้นจึงไปท้าสู้กับทีมอื่น ๆ ต่อไป
กฎกติกาต่าง ๆ ในการแข่งขันจะเหมือนกับการแข่งสตรีทบาสเก็ตบอลของจริงแทบทุกอย่าง แต่จะไม่มีการฟาวล์ใด ๆ ทั้งสิ้น แม้ว่าจะกระแทกกันล้มกลิ้งขนาดไหนก็ตาม
ตัวเกมจะมีระบบเก็บค่าประสบการณ์ไปเพิ่มเลเวลให้กับตัวละคร เมื่อเลเวลสูงขึ้นค่าความสามารถก็จะเพิ่มมากขึ้นไปด้วย ปัจจุบันเลเวลสูงสุดจำกัดไว้ที่ 45